**คณะมนุษยศาสตร์ มหาวิทยาลัยเกษตรศาสตร์** เป็นคณะลำดับที่ 11 ของมหาวิทยาลัยเกษตรศาสตร์ ตั้งอยู่ที่เกษตรกลางบางเขน กรุงเทพมหานคร มีประวัติความเป็นมาควบคู่กับการสถาปนามหาวิทยาลัยเกษตรศาสตร์เมื่อปี พ.ศ. 2486 ในฐานะ **แผนกวิชาภาษาอังกฤษ** สังกัดคณะกสิกรรมและสัตวบาล มีหน้าที่ดำเนินการสอนภาษาอังกฤษให้กับนิสิตคณะต่าง ๆ จนมาเป็น **ภาควิชาภาษา คณะวิทยาศาสตร์และอักษรศาสตร์** และสถาปนาขึ้นเป็น **คณะมนุษยศาสตร์** เมื่อวันที่ 17 มิถุนายน พ.ศ. 2524 ปัจจุบัน คณะมนุษยศาสตร์ประกอบด้วย 9 ภาควิชา เปิดสอนหลักสูตรทั้งในระดับปริญญาตรี ปริญญาโท และปริญญาเอก จำนวน 27 หลักสูตร โดยเป็นหลักสูตรนานาชาติ 3 หลักสูตร นอกจากนี้ ยังให้บริการสอนหลักสูตรอบรมต่าง ๆ ทั้งเชิงวิชาการและวิชาชีพ ตลอดจนจัดการทดสอบทางภาษาแก่นิสิต บุคลากร และประชาชนทั่วไป

คณะมนุษยศาสตร์เป็นคณะที่มีชื่อเสียงทางด้านนวัตกรรมมนุษยศาสตร์ในระดับนานาชาติ พัฒนาองค์กรให้เป็นสถาบันการศึกษาที่สร้างสรรค์เพื่อผลิตบัณฑิตที่เชี่ยวชาญและมีความสามารถรอบด้าน พร้อมทั้งสร้างสรรค์ผลงานทางวิชาการโดยใช้นวัตกรรมเป็นฐาน พัฒนาด้านวิชาการให้ทันสมัยและตรงกับความต้องการของตลาด และเสริมสร้างทุนทางวัฒนธรรมของไทยเพื่อพัฒนาเศรษฐกิจเชิงสร้างสรรค์

ประวัติ
-------

คณะมนุษยศาสตร์ มหาวิทยาลัยเกษตรศาสตร์ มีประวัติความเป็นมายาวนานพร้อมกับการสถาปนามหาวิทยาลัยเกษตรศาสตร์เมื่อปี พ.ศ. 2486 โดยแรกเริ่มนั้นมีฐานะเป็น **แผนกวิชาภาษาอังกฤษ** ในสังกัดคณะกสิกรรมและสัตวบาล ซึ่งมีสำนักงานตั้งอยู่ที่ชั้นสองของตึกชีววิทยา ทำหน้าที่ในการจัดการเรียนการสอนวิชาภาษาอังกฤษให้กับนิสิตคณะกสิกรรมและสัตวบาล คณะวนศาสตร์ คณะการประมง และคณะสหกรณ์

เมื่อมีการสถาปนา **คณะวิทยาศาสตร์และอักษรศาสตร์** ในปี พ.ศ. 2509 แผนกวิชาภาษาอังกฤษ ได้โอนมาสังกัดยังคณะแห่งนี้ โดยเป็น **แผนกวิชาภาษา** ซึ่งมีรองศาสตราจารย์ประชุม ทัพภะสุต เป็นหัวหน้าแผนกวิชา และมีสำนักงานอยู่ที่ตึกธรรมศักดิ์มนตรี ภาควิชาภาษาได้เปิดสอนในรายวิชาภาษาอังกฤษ ภาษาฝรั่งเศส ภาษาเยอรมัน ภาษาญี่ปุ่น ภาษาไทย ภาษาเขมร ภาษาบาลี และภาษาสันสกฤต รวมทั้งรับผิดชอบการผลิตศิลปศาสตรบัณฑิตในสาขาวิชาภาษาต่าง ๆ กับการสอนภาษาในฐานะ "วิชาพื้นฐาน" ให้แก่นิสิตของมหาวิทยาลัยเกษตรศาสตร์

โดยในระยะแรกเริ่ม คณะวิทยาศาสตร์และอักษรศาสตร์มีหลักสูตรที่ได้รับอนุมัติเปิดสอน 2 สาย คือ สายวิทยาศาสตร์ และสายศิลปศาสตร์ โดยสายศิลปศาสตร์ได้เปิดสอนในหลักสูตรศิลปศาสตรบัณฑิต สาขาวิชาสังคมศาสตร์ และหลักสูตรศิลปศาสตรบัณฑิต สาขาวิชามนุษยศาสตร์ ซึ่งบัณฑิตสายศิลปศาสตร์รุ่นแรกนั้นได้สำเร็จการศึกษาในปี พ.ศ. 2514 จำนวน 22 ราย เป็นสาขาสังคมศาสตร์ 13 ราย สาขามนุษยศาสตร์ 9 ราย นอกจากนี้ ได้มีการปรับปรุงหลักสูตรครั้งแรกให้เป็นสากลนิยม โดยได้ปรับเปลี่ยนหลักสูตรปริญญาศิลปศาสตรบัณฑิต สาขาวิชามนุษยศาสตร์ มาเป็นหลักสูตรปริญญาศิลปศาสตรบัณฑิต สาขาวิชาภาษา

มหาวิทยาลัยเกษตรศาสตร์ได้บรรจุ **คณะอักษรศาสตร์** ไว้เป็นคณะวิชาใหม่ในแผนงานผลิตบัณฑิตของแผนพัฒนาการศึกษาระดับอุดมศึกษา ฉบับที่ 4 (พ.ศ. 2520-2524) ของส่วนราชการในกำกับทบวงมหาวิทยาลัยของรัฐ อย่างไรก็ตาม ในวันที่ 27 กรกฎาคม พ.ศ. 2523 คณะกรรมการสภามหาวิทยาลัยเกษตรศาสตร์ได้ให้ความเห็นชอบการจัดตั้ง "คณะมนุษยศาสตร์" แทนคณะอักษรศาสตร์ในการประชุมครั้งที่ 4/2523 ภายใต้แนวคิดที่จะปรับการศึกษาวิชาการแนวอักษรศาสตร์มาผสานกับการศึกษาเพื่ออาชีพ ด้วยการสร้างหลักสูตรในสาขาวิชาที่ไม่มีอยู่ในมหาวิทยาลัยเกษตรศาสตร์แต่เดิมและไม่ใช่สาขาวิชาในคณะอักษรศาสตร์ที่มีในมหาวิทยาลัยอื่นขึ้น อาทิ สาขาวิชาการเดินทางและการท่องเที่ยว การโรงแรม เลขานุการ สื่อสารมวลชน และดนตรี เป็นต้น

ดังนั้น เมื่อวันที่ 17 มิถุนายน พ.ศ. 2524 จึงได้มีการโอน "ภาควิชาภาษา" ออกมาจากคณะวิทยาศาสตร์และอักษรศาสตร์ และ "ภาควิชาปรัชญาและศาสนา" ออกมาจากคณะสังคมศาสตร์ มาตั้งเป็นคณะวิชาใหม่มีชื่อว่า **คณะมนุษยศาสตร์** โดยมีอาจารย์ ดร.กัญจนา สินธวานนท์ ดำรงตำแหน่งคณบดีคนแรกของคณะมนุษยศาสตร์ และมีสำนักงานตั้งอยู่ที่ชั้นสองและสามของตึกภาษา-สถิติ ซึ่งเป็นที่ทำการเดิมของภาควิชาภาษา จนกระทั่งคณะมนุษยศาสตร์มีอาคารเป็นของตนเองในปี พ.ศ. 2530

เมื่อเริ่มแรกคณะมนุษยศาสตร์ ประกอบด้วย 7 ภาควิชา โดยได้รับโอนภาควิชาภาษามาจากคณะวิทยาศาสตร์และอักษรศาสตร์ แล้วมาแยกตามสาขาวิชาการออกเป็น 3 ภาควิชา ได้แก่ ภาควิชาภาษา ภาควิชาภาษาศาสตร์ และภาควิชาวรรณคดี นอกจากนี้ยังได้รับโอนภาควิชาปรัชญาและศาสนามาจากคณะสังคมศาสตร์อีก 1 ภาควิชา และจัดตั้งภาควิชาใหม่ 3 ภาควิชา ได้แก่ ภาควิชาบรรณารักษศาสตร์ ภาควิชาศิลปาชีพ และภาควิชาศิลปนิเทศ

**พ.ศ. 2536** จัดตั้งศูนย์ภาษาเป็นหน่วยงานภายใน เพื่อให้บริการอบรมภาษาต่างประเทศแก่บุคคลทั่วไป

**พ.ศ. 2537** แยกภาควิชาภาษาออกเป็น 2 ภาควิชา คือ "ภาควิชาภาษาต่างประเทศ" และ "ภาควิชาภาษาไทย" ทำให้มีภาควิชาเพิ่มขึ้นเป็น 8 ภาควิชา

สมเด็จเจ้าฟ้าฯ กรมหลวงนราธิวาสราชนครินทร์ องค์บรรยายพิเศษระหว่างปี พ.ศ. 2518-2522
**พ.ศ. 2543** จัดตั้งสถาบันภาษาศาสตร์และวัฒนธรรมศึกษาราชนครินทร์ เพื่อเฉลิมพระเกียรติแด่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในฐานะที่พระองค์ได้ทรงทำคุณประโยชน์แก่มหาวิทยาลัยเกษตรศาสตร์และประเทศชาติในด้านต่าง ๆ เป็นอันมาก โดยเฉพาะในด้านภาษาและวัฒนธรรม โดยเป็นหน่วยงานในสังกัดคณะมนุษยศาสตร์ มีเป้าหมายหลักในการส่งเสริมงานวิจัยและพัฒนาคุณภาพทางวิชาการด้านภาษาศาสตร์และวัฒนธรรมศึกษา

**พ.ศ. 2549** จัดตั้งสถาบันขงจื๊อ ตามข้อตกลงความร่วมมือระหว่าง 4 หน่วยงาน ได้แก่ กระทรวงศึกษาธิการแห่งประเทศสาธารณรัฐประชาชนจีน มหาวิทยาลัยหัวเฉียวแห่งประเทศสาธารณรัฐประชาชนจีน มหาวิทยาลัยเกษตรศาสตร์ และคณะมนุษยศาสตร์ มีวัตถุประสงค์เพื่อมุ่งเน้นการดำเนินกิจกรรมด้านการสอนและงานวิจัยที่ เกี่ยวข้องกับภาษาและวัฒนธรรมจีน รวมทั้งเป็นศูนย์ทดสอบภาษาจีนมาตรฐานที่เรียกว่า "HSK"

**พ.ศ. 2549** สภามหาวิทยาลัยเกษตรศาสตร์ อนุมัติจัดตั้งศูนย์จัดการศึกษาโครงการพิเศษ คณะมนุษยศาสตร์ เพื่อทำหน้าที่ประสานการบริการโครงการจัดการศึกษาภาคพิเศษของคณะมนุษยศาสตร์ ทั้งในส่วนงานด้านธุรการและประสานด้านการบริการวิชาการของหลักสูตรระดับ ปริญญาตรีและระดับบัณฑิตศึกษาภาคพิเศษในทุกสาขาของคณะ

**พ.ศ. 2552** รวมภาควิชาบรรณารักษศาสตร์กับสาขาวิชาสื่อสารมวลชน ภาควิชาศิลปนิเทศแล้วจัดตั้งเป็นภาควิชาใหม่คือ "ภาควิชานิเทศศาสตร์และสารสนเทศศาสตร์" และปรับเปลี่ยนโครงสร้างของสาขาดนตรี ภาควิชาศิลปนิเทศ จัดตั้งเป็น "ภาควิชาดนตรี" จำนวนรวมภาควิชาของคณะยังคงเป็น 8 ภาควิชาเช่นเดิม

**พ.ศ. 2555** แยกสาขาวิชาภาษาจีน และสาขาวิชาภาษาญี่ปุ่น ออกจากภาควิชาภาษาต่างประเทศ และจัดตั้งเป็น "ภาควิชาภาษาตะวันออก" ซึ่งนอกจากจะมีการเรียนการสอนวิชาเอกภาษาจีนและภาษาญี่ปุ่นแล้ว ยังเปิดหลักสูตรในระดับปริญญาตรีเพิ่มอีก 2 หลักสูตร คือ หลักสูตรศิลปศาสตรบัณฑิต สาขาวิชาภาษาตะวันออก วิชาเอกภาษาจีนธุรกิจ (ภาคพิเศษ) และหลักสูตรศิลปศาสตรบัณฑิต สาขาวิชาภาษาตะวันออก วิชาเอกภาษาญี่ปุ่นธุรกิจ (ภาคพิเศษ) นอกจากนี้ภาควิชาภาษาตะวันออกยังมีวิชาเลือกภาษาเกาหลีและภาษาอาเซียน ได้แก่ ภาษาเวียดนาม ภาษามลายู และภาษาพม่า เพื่อการเตรียมพร้อมการเข้าสู่ประชาคมอาเซียน จำนวนรวมภาควิชาของคณะเพิ่มขึ้นเป็น 9 ภาควิชา

**พ.ศ. 2557** คณะมนุษยศาสตร์ได้รับโอนสำนักพิพิธภัณฑ์และวัฒนธรรมการเกษตรจากมหาวิทยาลัยเข้ามาเป็นหน่วยงานสนับสนุนของคณะ และจะยกฐานะของศูนย์ทดสอบภาษาอังกฤษซึ่งเดิมดำเนินการโดยภาควิชาภาษาต่างประเทศ ให้เป็นศูนย์ทดสอบทางภาษาเพื่อรองรับการทดสอบสมรรถภาพทางภาษาที่มีความต้องการเพิ่มมากขึ้นไม่ว่าจะเป็นภาษาไทย ภาษาอังกฤษ ภาษาเกาหลี ฯลฯ

คณะมนุษยศาสตร์ได้ปรับแนวคิดจากการศึกษาที่เสร็จสมบูรณ์ในตัวเองมาเป็นการศึกษาที่เป็นเครื่องมือที่เอื้อต่อการนำไปประกอบอาชีพ แต่ยังคงธำรงเนื้อหาวิชาการสาขามนุษยศาสตร์ไว้ด้วย ภายใต้แนวคิดของอาจารย์ ดร.กัญจนา สินธวานนท์ คณบดีคนแรกและผู้ร่วมงานก่อตั้งคณะมนุษยศาสตร์ ดังที่กล่าวไว้ในบทสรุปวิสัยทัศน์ว่า

> ในความหมายเดิม มนุษยศาสตร์ เป็นการศึกษาที่เน้นหนักด้านจิตใจ ถือการพัฒนาสติปัญญา คุณธรรม และรสนิยมของบุคคลเป็นคุณค่าสูงสุด แต่ปัจจุบัน มนุษยศาสตร์ ขยายขอบเขตออกไปครอบคลุมถึงการศึกษาที่นำไปเป็นประโยชน์ใช้สอยได้โดยตรงอีกด้วย การจัดการศึกษาของคณะมนุษยศาสตร์จึงเป็นไปตามหลักปรัชญาการศึกษาเพื่ออาชีพ (Career Education) คือเป็นการผสมผสานกันระหว่างวิชาการกับอาชีพ ด้วยตระหนักดีว่าความรู้ทางอาชีพจำเป็นต้องควบคู่ไปกับวิชาการและการพัฒนาจิตใจของผู้ศึกษา จึงจะก่อให้เกิดประโยชน์ต่อสังคมอย่างแท้จริง
> 
> 

ดังนั้น รูปแบบของการจัดการศึกษาของคณะมนุษยศาสตร์ในปัจจุบันจึงมี 2 รูปแบบ คือ แบบเน้นความลึกซึ้งทางวิชาการด้านมนุษยศาสตร์และแบบเน้นวิชาชีพโดยผสมผสานกับวิชาการ ซึ่งสามารถตอบสนองความต้องการของสังคม ทำให้คณะมนุษยศาสตร์ มหาวิทยาลัยเกษตรศาสตร์ มีความโดดเด่น แตกต่าง และยังคงความทันสมัยอยู่จวบจนปัจจุบัน

อาคารเรียน
----------

* **อาคารวชิรญาณสังวร**

อาคารวชิรญาณสังวร หรืออาคารมนุษยศาสตร์ 1 สมเด็จพระสังฆราชเจ้า กรมหลวงวชิรญาณสังวร เสด็จมาทรงเป็นประธานในพิธีวางศิลาฤกษ์ เมื่อวันที่ 21 กรกฎาคม พ.ศ. 2531 และทรงเป็นประธานในพิธีเปิดอาคารพร้อมทั้งทรงปลูกต้นพระศรีมหาโพธิ์เพื่อ เป็นสิริมงคลแก่คณะมนุษยศาสตร์ เมื่อวันที่ 25 มิถุนายน พ.ศ. 2534 โดยในปี พ.ศ. 2564 เนื่องในวาระครบรอบ 40 ปีแห่งการสถาปนาคณะมนุษยศาสตร์ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระวโรกาสให้คณะผู้บริหารคณะมนุษยศาสตร์เข้าเฝ้า ณ พระวิหาร วัดราชบพิธสถิตมหาสีมารามราชวรวิหาร เพื่อกราบทูลอาราธนาให้ทรงเจิมป้าย "อาคารวชิรญาณสังวร" โดยจะเชิญป้ายอาคารเรียนดังกล่าวไปประดับไว้ที่ส่วนบนของอาคาร เพื่อเป็นอนุสรณ์แห่งพระเมตตาของสมเด็จพระสังฆราชเจ้า กรมหลวงวชิรญาณสังวร ที่พระองค์ได้เสด็จมาเป็นองค์ประธานในการประกอบพิธีวางศิลาฤกษ์และเสด็จมาเป็นองค์ประธานในพิธีเปิดอาคารเรียนดังกล่าว ปัจจุบัน อาคารวชิรญาณสังวร เป็นที่ทำการของภาควิชาปรัชญาและศาสนา ภาควิชาภาษาต่างประเทศ ภาควิชาภาษาศาสตร์ และภาควิชาวรรณคดี

* **อาคารประเสริฐศตวรรษา**

อาคารประเสริฐศตวรรษา หรืออาคารมนุษยศาสตร์ 2 แต่เดิมคือ ตึกชีววิทยาประมง โดยคณะมนุษยศาสตร์ได้รับโอนอาคารเรียนมาจากคณะประมง แล้วได้ปรับปรุงภูมิทัศน์ซ่อมแซมและตกแต่ง เริ่มใช้อาคารเมื่อปี พ.ศ. 2551 โดยในปี พ.ศ. 2564 เนื่องในวาระครบรอบ 40 ปีแห่งการสถาปนาคณะมนุษยศาสตร์ อาคารมนุษยศาสตร์ 2 จึงได้รับการตั้งชื่อใหม่ว่า "อาคารประเสริฐศตวรรษา" อันมีความหมายว่า อาคารอันเป็นอนุสรณ์แด่ศาสตราจารย์ ดร.ประเสริฐ ณ นคร บูรพาจารย์ด้านไทยศึกษา จารึก ประวัติศาสตร์ และโบราณคดี และอดีตนายกสภามหาวิทยาลัยเกษตรศาสตร์และรองอธิการบดีมหาวิทยาลัยเกษตรศาสตร์ ปัจจุบัน อาคารประเสริฐศตวรรษา เป็นที่ทำการของภาควิชาภาษาไทย ห้องสมุดคณะมนุษยศาสตร์ และสถาบันขงจื๊อ มหาวิทยาลัยเกษตรศาสตร์

* **อาคารกัญจนานิทัศน์**

อาคารกัญจนานิทัศน์ หรืออาคารมนุษยศาสตร์ 3 แต่เดิมคือ ตึกผลิตภัณฑ์ประมง โดยคณะมนุษยศาสตร์ได้รับโอนอาคารเรียนมาจากคณะประมง แล้วได้ปรับปรุงภูมิทัศน์ซ่อมแซมและตกแต่ง เริ่มใช้อาคารเมื่อปี พ.ศ. 2552 โดยในปี พ.ศ. 2564 เนื่องในวาระครบรอบ 40 ปีแห่งการสถาปนาคณะมนุษยศาสตร์ อาคารมนุษยศาสตร์ 3 จึงได้รับการตั้งชื่อใหม่ว่า "อาคารกัญจนานิทัศน์" เพื่อเป็นอนุสรณ์ถึงอาจารย์ ดร.กัญจนา สินธวานนท์ ผู้ก่อตั้งและคณบดีคนแรกของคณะมนุษยศาสตร์ ปัจจุบัน อาคารกัญจนานิทัศน์ เป็นที่ทำการของภาควิชานิเทศศาสตร์และสารสนเทศศาสตร์

* **อาคารจุฬาภรณ์พิศาลศิลป์**

อาคารจุฬาภรณ์พิศาลศิลป์ หรืออาคารมนุษยศาสตร์ 4 สมเด็จพระมหาธีราจารย์ เป็นประธานในพิธีวางศิลาฤกษ์ และพระมหาราชครูพิธีศรีวิสุทธิคุณ เป็นประธานในพิธีพราหมณ์ เมื่อวันที่ 19 สิงหาคม พ.ศ. 2553 ทั้งยังได้รับพระมหากรุณาธิคุณจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางวัฒน วรขัตติยราชนารี พระราชทานนามอาคารว่า "จุฬาภรณ์พิศาลศิลป์" และพระราชทานพระอนุญาตอันเชิญอักษรพระนามย่อ "จ.ภ." มาประดิษฐานคู่กับนามอาคาร ทั้งยังเสด็จมาทรงเปิดอาคาร เมื่อวันที่ 9 ตุลาคม พ.ศ. 2554 และเริ่มใช้อาคารในปี พ.ศ. 2555 ปัจจุบัน เป็นที่ทำการของสำนักงานเลขานุการคณะมนุษยศาสตร์ ภาควิชาอุตสาหกรรมท่องเที่ยวและบริการ (ภาควิชาศิลปาชีพเดิม) ภาควิชาดนตรี ภาควิชาภาษาตะวันออก และศูนย์ภาษา มหาวิทยาลัยเกษตรศาสตร์

สัญลักษณ์ประจำคณะ
-----------------

ดอกแก้ว ดอกไม้ประจำคณะมนุษยศาสตร์ มหาวิทยาลัยเกษตรศาสตร์
* **ดอกไม้ที่เป็นสัญลักษณ์ประจำคณะมนุษยศาสตร์** คือ ดอกแก้ว เป็นดอกไม้ที่มีสีขาว มีทั้งความงดงาม ความบริสุทธิ์ และกลิ่นหอม
* **สีประจำคณะมนุษยศาสตร์** คือ สีขาว เป็นสีที่แสดงถึงความบริสุทธิ์ดั่งปรัชญาและปณิธานของคณะมนุษยศาสตร์ที่มุ่งมั่น สร้างสรรค์ให้บัณฑิตเป็นคนดี มีคุณธรรม ยึดถือความดีเป็นที่ตั้ง
* **เพลงประจำคณะ** คือ เพลงมนุษยศาสตร์ ประพันธ์ทำนองและเนื้อร้องโดย ว่าที่ร้อยตรี อวบ เหมะรัชตะ และเพลงผองเราชาวมนุษยศาสตร์ ประพันธ์ทำนองและเนื้อร้องโดย จริยา เจรีรัตนะ

หน่วยงาน
--------

ภาควิชา สำนัก สถาบัน และศูนย์ ภายในคณะมนุษยศาสตร์


|  |  |
| --- | --- |
| * สำนักงานเลขานุการ
* ภาควิชานิเทศศาสตร์และสารสนเทศศาสตร์
* ภาควิชาปรัชญาและศาสนา
* ภาควิชาภาษาต่างประเทศ
* ภาควิชาภาษาไทย เก็บถาวร 2017-09-18 ที่ เวย์แบ็กแมชชีน
* ภาควิชาภาษาศาสตร์
* ภาควิชาภาษาตะวันออก เก็บถาวร 2016-03-04 ที่ เวย์แบ็กแมชชีน
* ภาควิชาวรรณคดี
* ภาควิชาอุตสาหกรรมท่องเที่ยวและบริการ
* ภาควิชาดนตรี เก็บถาวร 2013-06-15 ที่ เวย์แบ็กแมชชีน
 | * ศูนย์ภาษา
* ศูนย์ทดสอบทางภาษา
* ศูนย์จัดการศึกษาโครงการพิเศษ เก็บถาวร 2017-07-08 ที่ เวย์แบ็กแมชชีน
* ศูนย์พัฒนาภาษาด้วยตนเอง (KU-SALL) เก็บถาวร 2017-10-04 ที่ เวย์แบ็กแมชชีน
* สถาบันขงจื๊อ มหาวิทยาลัยเกษตรศาสตร์
* สถาบันภาษาศาสตร์และวัฒนธรรมศึกษาราชนครินทร์

  |

หลักสูตร
--------

|  ระดับปริญญาตรี |  ระดับปริญญาโท |  ระดับปริญญาเอก |
| --- | --- | --- |
| **หลักสูตรศิลปศาสตรบัณฑิต (ศศ.บ.)*** สาขาวิชาการจัดการการท่องเที่ยวเชิงบูรณาการ (หลักสูตรนานาชาติ)
* สาขาวิชาการสร้างสรรค์การบริการเพื่อธุรกิจการท่องเที่ยว
* สาขาวิชาดนตรีตะวันตก
* สาขาวิชาดนตรีไทย
* สาขาวิชานิเทศศาสตร์
* สาขาวิชาปรัชญาและศาสนา
* สาขาวิชาภาษาจีน
* สาขาวิชาภาษาจีนธุรกิจ (ภาคพิเศษ)
* สาขาวิชาภาษาญี่ปุ่นธุรกิจ (ภาคปกติและภาคพิเศษ)
* สาขาวิชาภาษาไทย
* สาขาวิชาภาษาไทยเพื่อการสื่อสารสำหรับชาวต่างประเทศ (หลักสูตรนานาชาติ)
* สาขาวิชาภาษาฝรั่งเศส
* สาขาวิชาภาษาเยอรมัน
* สาขาวิชาภาษาอังกฤษ (ภาคปกติและภาคพิเศษ)
* สาขาวิชาวรรณคดี
	+ วิชาเอกวรรณคดีไทย
	+ วิชาเอกวรรณคดีอังกฤษ
 | **หลักสูตรศิลปศาสตรมหาบัณฑิต (ศศ.ม.)*** สาขาวิชาดนตรี
* สาขาวิชานิเทศศาสตร์และสารสนเทศ
* สาขาวิชาปรัชญาและศาสนา
* สาขาวิชาภาษาตะวันออก
	+ วิชาเอกภาษาจีน
	+ วิชาเอกภาษาญี่ปุ่น
* สาขาวิชาภาษาไทย
* สาขาวิชาภาษาศาสตร์ประยุกต์
* สาขาวิชาภาษาอังกฤษเพื่อการสื่อสารระหว่างประเทศ
 | **หลักสูตรปรัชญาดุษฎีบัณฑิต (ปร.ด.)*** สาขาวิชาปรัชญาและศาสนา
* สาขาวิชาภาษาตะวันออก
	+ วิชาเอกภาษาจีน
	+ วิชาเอกภาษาญี่ปุ่น
* สาขาวิชาภาษาไทย
* สาขาวิชาภาษาศาสตร์ประยุกต์
* สาขาวิชาภาษาอังกฤษเพื่อการสื่อสารระหว่างประเทศ (หลักสูตรนานาชาติ)
 |
|

ทำเนียบคณบดี
------------

* นับแต่คณะมนุษยศาสตร์ก่อตั้งขึ้นเมื่อ พ.ศ. 2524 จนถึงปัจจุบัน มีผู้ดำรงตำแหน่งคณบดี ดังนี้

|  |
| --- |
| **ทำเนียบคณบดีคณะมนุษยศาสตร์ มหาวิทยาลัยเกษตรศาสตร์**  |
|  รายนามคณบดี |  ระยะเวลาในการดำรงตำแหน่ง
 |
| 1. อาจารย์ ดร.กัญจนา สินธวานนท์ | พ.ศ. 2524 - พ.ศ. 2527 |
| 2. อาจารย์ สิงห์ทอง พรนิคม | พ.ศ. 2527 - พ.ศ. 2535 |
| 3. รองศาสตราจารย์ ศิริลักษณ์ ลิ้มภักดี | พ.ศ. 2535 - พ.ศ. 2539 |
| 4. รองศาสตราจารย์ กมลา นาคะศิริ | พ.ศ. 2539 - พ.ศ. 2543 |
| 5. รองศาสตราจารย์ ปรียา อุนรัตน์ | พ.ศ. 2543 - พ.ศ. 2548 |
| 6. ผู้ช่วยศาสตราจารย์ ดร.นงนุช ศรีอัษฎาพร | พ.ศ. 2548 - พ.ศ. 2552 |
| 7. รองศาสตราจารย์ ดร.วิไลศักดิ์ กิ่งคำ | พ.ศ. 2552 - พ.ศ. 2556 |
| 8. ผู้ช่วยศาสตราจารย์ ดร.พุทธชาติ โปธิบาล | พ.ศ. 2556 - พ.ศ. 2560 |
| 9. รองศาสตราจารย์ ดร.กิติมา อินทรัมพรรย์ | พ.ศ. 2560 - พ.ศ. 2564 |
| 10. ผู้ช่วยศาสตราจารย์ ดร.ธงรบ รื่นบันเทิง | พ.ศ. 2564 - ปัจจุบัน |

**หมายเหตุ** คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

การจัดอันดับ
------------

ดูเพิ่ม: การจัดอันดับของมหาวิทยาลัยเกษตรศาสตร์

**QS World University Rankings**
คณะมนุษยศาสตร์ มหาวิทยาลัยเกษตรศาสตร์ เปิดตัวในการจัดอันดับมหาวิทยาลัยโลกโดย QS หรือ QS World University Rankings by Subject ครั้งแรกในปี 2023 โดยได้รับการจัดอันดับให้อยู่ในกลุ่ม 201-250 ของโลก ในสาขาวิชา Linguistics 

ข้อมูลปี 2023 คณะมนุษยศาสตร์ มก. ได้รับคะแนนด้านความพึงพอใจของนายจ้าง ( *EMPLOYER REPUTATION* ) = 75.5 คะแนน, ด้านการยอมรับทางวิชาการ ( *ACADEMIC REPUTATION* ) = 57.2 คะแนน, ด้านจำนวนบทความวิชาการที่ถูกอ้างอิงถึง ( *CITATIONS PER PAPER* ) = 45.5 คะแนน, และด้านจำนวนบทความวิชาการที่ถูกอ้างอิงในวารสารวิชาการที่มีผลกระทบระดับสูง ( *H-INDEX CITATIONS* ) = 25 คะแนน

ละคอนมะนุด
----------

**ละคอนมะนุด** คือละครเวทีประจำคณะมนุษยศาสตร์ มหาวิทยาลัยเกษตรศาสตร์ จัดทำโดย **ภาควิชานิเทศศาสตร์และสารสนเทศศาสตร์** และมีชื่อเรียกในภาษาอังกฤษว่า **HUMDRAMA** มาจาก Humanities Drama ละคอนมะนุดมีแนวคิดหลักว่าเป็นละครเวทีที่เข้าใจความเป็นมนุษย์ โดยการสร้างสรรค์ละครเวที นิสิตจะสามารถนำความรู้จากแขนงต่าง ๆ ที่ได้ศึกษามาปฏิบัติใช้จริงภายใต้การดูแลของคณาจารย์และศิษย์เก่าผู้เชี่ยวชาญ อีกทั้ง ต้องใช้ความร่วมมือจากหลายฝ่าย ซึ่งจะก่อให้เกิดการเรียนรู้กระบวนการทำงานร่วมกับผู้อื่น เกิดความสามัคคี และเป็นพื้นฐานที่ดีให้กับนิสิตในการประยุกต์ใช้สู่สังคมส่วนรวมต่อไป ปัจจุบัน ละคอนมะนุดได้จัดขึ้นมาแล้ว 28 ครั้ง นับตั้งแต่ปี พ.ศ. 2533 โดยในแต่ละครั้งมีรายชื่อละครเวที ดังนี้

‎

|  |  |
| --- | --- |
| * 2533 - ศัตรูประชาชน
* 2535 - ต้นส้มแสนรัก
* 2536 - ครอบครัวคงกระพัน
* 2537 - ศรัทธาแห่งปรัชญากร
* 2539 - ต้องบ้า
* 2540 - เจ้านาย
* 2541 - เดอะ รูมเมท
* 2542 - ปรารถนารักนิรันดร์
* 2543 - นิทานนิทรา
* 2544 - มรดกอลวน คนอลเวง
* 2545 - รักปิด รักเปิด
* 2546 - ตามศรัทธา
* 2547 - งานเลี้ยง
* 2548 - Double Death
 | * 2550 - Mertale : The Legend of blue
* 2551 - The Healer คนเพ้อเมืองเพี้ยน
* 2552 - ๒๕๘๗ : กลิ่นอายพระนคร หลากรักหลบซ่อน จะย้อนกลับมาอีกครา
* 2553 - นาฏอัครา
* 2554 - The Suicide Shop ร้านชำสำหรับคนตาย
* 2555 - In the Frame วานนั้น วันนี้
* 2556 - บางกระโพ้น
* 2557 - นาครเขษม
* 2558 - TOMORROW ขณะนี้ 6 นาฬิกา
* 2559 - April Rain เมื่อเมษาคือหน้าฝน
* 2560 - One Last Time กาลครั้งหนึ่งเมื่อฉันเห็นเธอ
* 2561 - เดอะ ไทม์มิชชัน
* 2562 - Bless You Bully! ตำนานลับ คลับขี้แกล้ง
* 2563 - Powerful You Are ประลองป่วนรัก พลังป่วนโลก

‎  |

**หมายเหตุ** ละคอนมะนุดครั้งที่ 28 (Powerful You Are ประลองป่วนรัก พลังป่วนโลก) ยกเลิกการแสดงสดเนื่องจากสถานการณ์การระบาดของโรคติดเชื้อไวรัสโคโรนาสายพันธ์ใหม่ 2019 (COVID-19) โดยเปลี่ยนการเป็นบันทึกภาพการแสดงและเผยแพร่ลงในสื่อสังคมออนไลน์ของละคอนมะนุดแทน

นิสิตเก่าและนิสิตปัจจุบันที่มีชื่อเสียง
---------------------------------------

ดูเพิ่ม: รายนามบุคคลจากมหาวิทยาลัยเกษตรศาสตร์
* สุริยา ลาภวิสุทธิสิน (นิสิตเก่า) เอกการท่องเที่ยวและการโรงแรม อดีตรัฐมนตรีช่วยว่าการกระทรวงพาณิชย์
* สาโรจน์ พรประภา (นิสิตเก่า) เอกการเดินทางและการท่องเที่ยว ที่ปรึกษาหน่วยสนับสนุนศูนย์บูรณาการความเป็นเลิศศิริราช คณะแพทยศาสตร์ศิริราชพยาบาล มหาวิทยาลัยมหิดล อดีตอธิการบดีวิทยาลัยดุสิตธานี อดีตอาจารย์ประจำสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
* เขมนิจ จามิกรณ์ (นิสิตเก่า) เอกภาษาอังกฤษ นักแสดง ไทยซุปเปอร์โมเดลคอนเทสต์ 2547 นักแสดง นางแบบ โฆษกพิเศษกองทัพเรือ
* สิริลภัส กองตระการ (นิสิตเก่า) เกียรตินิยมอันดับ 2 เอกสื่อสารมวลชน นักแสดง รองอันดับ 2 มิสทีนไทยแลนด์ 2546 12 คนสุดท้าย มิสไทยแลนด์ยูนิเวิร์ส 2552 นักแสดง ช่อง 7 HD
* เตชินท์ ชยุติ (นิสิตเก่า) เอกดนตรีตะวันตก นักร้อง บริษัท จีเอ็มเอ็มแกรมมี่ จำกัด (มหาชน)
* กมลเนตร เรืองศรี (นิสิตเก่า) เกียรตินิยมอันดับ 1 เอกสื่อสารมวลชน นักแสดง สถานีโทรทัศน์ไทยทีวีสีช่อง 3
* เจก รัตนตั้งตระกูล (นิสิตเก่า) เกียรตินิยมอันดับ 1 เอกสื่อสารมวลชน ผู้ประกาศข่าว สถานีโทรทัศน์ไทยทีวีสีช่อง 3
* อภิสรา นุตยกุล (นิสิตเก่า) เอกภาษาอังกฤษ ผู้ประกาศข่าว สถานีโทรทัศน์ไทยทีวีสีช่อง 3
* นันทนา บุญหลง (นิสิตเก่า) เอกดนตรีตะวันตก นักร้อง ครูสอนร้องเพลง นักพากย์
* ณพอาภา เทวกุล ณ อยุธยา (นิสิตเก่า) เอกดนตรีตะวันตก นักร้อง ผู้ออกแบบสติ๊กเกอร์ "เรารักในหลวง" เยาวชนดีเด่นแห่งชาติ ปี 2551 สาขาสื่อมวลชนเพื่อเด็กและเยาวชนที่ป้องกันปัญหาสังคม
* จักรธร ขจรไชยกูล (โตน วงโซฟา) (นิสิตเก่า) เอกปรัชญาและศาสนา นักร้อง
* ชญาดา สนธิรักษ์ (อลิซ LG Entertainer) (อลิซ อาร์สยาม) (นิสิตเก่า) เอกภาษาฝรั่งเศส นักร้อง บริษัท อาร์เอส จำกัด (มหาชน)
* กุลยา ดวงมณี (นิสิตเก่า) เอกปรัชญาและศาสนา รองมิสไทยแลนด์เวิร์ลปี 2002
* วิรุฬ สกุลทรัพย์ไพศาล (ดำ วงฟอร์เอฟเวอร์) (นิสิตเก่า) เอกดนตรีตะวันตก นักร้อง
* อภิสุข เวทยวิศิษฏ์ (นิสิตเก่า) เอกภาษาไทย ผู้ดำเนินรายการวิทยุ สถานีวิทยุข่าวสารและการจราจร (จส100)
* อธิป เจริญชัยสกุลสุข (เก่ง วงลูกหิน) (นิสิตเก่า) เอกภาษาไทย นักร้อง
* เวฬุรีย์ ดิษยบุตร (นิสิตเก่า) เอกภาษาอังกฤษ อดีตมิสยูนิเวิร์สไทยแลนด์ 2557 นักแสดง สถานีโทรทัศน์ช่อง 8
* เพชรพราว ณ ลำปาง (นิสิตเก่า) เอกปรัชญาและศาสนา พนักงานต้อนรับบนเครื่องบิน พรีเซนเตอร์ บริษัท การบินไทย จำกัด (มหาชน)
* เดียร์น่า ฟลีโป (นิสิตเก่า) เกียรตินิยมอันดับ 2 เอกภาษาไทย นักแสดง สถานีโทรทัศน์ไทยทีวีสีช่อง 3
* จิรกิตติ์ ถาวรวงศ์ (นิสิตเก่า) เอกสื่อสารมวลชน นักแสดง บริษัท จีเอ็มเอ็มแกรมมี่ จำกัด (มหาชน)
* ธัญลักษณ์ โชคธนเดช (พลอยใส AF12) (นิสิตเก่า) เอกดนตรีตะวันตก นักร้อง
* วรนิษฐ์ ถาวรวงศ์ (นิสิตเก่า) เอกสื่อสารมวลชน นักแสดง บริษัท จีเอ็มเอ็มแกรมมี่ จำกัด (มหาชน)
* ภิเษก ศรีสวัสดิ์ (นิสิตเก่า) เอกสื่อสารมวลชน ผู้สื่อข่าวกีฬา สำนักข่าวไทย อสมท.
* ศรัณย่า ชุณหศาสตร์ (นิสิตเก่า) เอกวรรณคดีไทย นักแสดง ช่อง 7 HD
* สุภาพร วงษ์ถ้วยทอง (นิสิตเก่า) เอกสื่อสารมวลชน นักแสดง พิธีกร สถานีโทรทัศน์ไทยทีวีสีช่อง 3
* เจษฎากร เกรียงสมุทร (นิสิตเก่า) เอกภาษาอังกฤษ นักแสดง I Am Your King ผมขอสั่งให้คุณ
* กานต์ กฤษณะพันธ์ (นิสิตปัจจุบัน) เอกภาษาอังกฤษ นักแสดง Why R U The Series เพราะรักใช่เปล่า
* ชวรินทร์ เพริศพิริยะวงศ์ (นิสิตปัจจุบัน) เอกภาษาจีน นักแสดง นักร้อง

อ้างอิง
-------

1. ↑  ประกาศมหาวิทยาลัยเกษตรศาสตร์ เรื่อง ชื่อปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยเกษตรศาสตร์ พ.ศ. ๒๕๕๙ ประกาศเมื่อวันที่ ๑๐ พฤษภาคม ๒๕๖๖ ประกาศในราชกิจจานุเบกษา ๑๓ มิ.ย. ๒๕๕๙ เล่ม ๑๓๓ ตอนพิเศษ ๑๓๔ ง หน้า ๖ สืบค้นเมื่อวันที่ 26 กรกฎาคม 2566
2. ↑  คณะวิทยาศาสตร์ มหาวิทยาลัยเกษตรศาสตร์ ประวัติคณะวิทยาศาสตร์ มหาวิทยาลัยเกษตรศาสตร์ เรียกดูวันที่ 2020-07-11
3. ↑  สำนักงานคณะกรรมการอุดมศึกษา แผนพัฒนาการศึกษาระดับอุดมศึกษา ฉบับที่ 4 (พ.ศ. 2520-2524) เก็บถาวร 2020-07-15 ที่ เวย์แบ็กแมชชีน เรียกดูวันที่ 2020-07-12
4. ↑  วรรณา นาวิกมูล มนุษยศาสตร์สมโภช: 36 ปีคณะ, 24 ปีวารสาร เรียกดูวันที่ 2020-07-12
5. ↑  ฐานข้อมูลบูรพาจารย์ มหาวิทยาลัยเกษตรศาสตร์ อาจารย์ ดร.กัญจนา สินธวานนท์ เก็บถาวร 2020-08-09 ที่ เวย์แบ็กแมชชีน เรียกดูวันที่ 2020-07-12
6. ↑  "QS World University Rankings by Subject 2023 - Linguisticss - Kasetsart University". *QS Quacquarelli Symonds*. สืบค้นเมื่อ 26 March 2023.
7. ↑  "QS World University Rankings by Subject 2023 - Linguisticss - Kasetsart University". *QS Quacquarelli Symonds*. สืบค้นเมื่อ 26 March 2023.
8. ↑  "QS World University Rankings by Subject 2023 - Linguisticss - Kasetsart University". *QS Quacquarelli Symonds*. สืบค้นเมื่อ 26 March 2023.

* พระราชกฤษฎีกาจัดแบ่งคณะในมหาวิทยาลัยเกษตรศาสตร์ พ.ศ. ๒๕๐๙ เก็บถาวร 2016-03-04 ที่ เวย์แบ็กแมชชีน
* ละคอนมะนุด HUMDRAMA เก็บถาวร 2020-03-02 ที่ เวย์แบ็กแมชชีน

  


| * ด
* ค
* ก
รายชื่อโรงเรียนภาษาและมนุษยวิทยาในประเทศไทย ไทย |
| --- |
| สถาบันอุดมศึกษาของรัฐ | กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |
| สถาบันอุดมศึกษา  ในกำกับของรัฐ | เกษตรศาสตร์ (มนุษยศาสตร์ • ศิลปศาสตร์และวิทยาการจัดการ • ศิลปศาสตร์และวิทยาศาสตร์) • ขอนแก่น (มนุษยศาสตร์และสังคมศาสตร์ • สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ • เทคโนโลยีสุรนารี • ธรรมศาสตร์ • บูรพา • พะเยา • มหิดล (ศิลปศาสตร์ • สังคมศาสตร์และมนุษยศาสตร์) • แม่โจ้ • แม่ฟ้าหลวง (ศิลปศาสตร์ • จีนวิทยา) • วลัยลักษณ์ • ศรีนครินทรวิโรฒ • ศิลปากร (โบราณคดี • อักษรศาสตร์) • สงขลานครินทร์ (มนุษยศาสตร์และสังคมศาสตร์ • ศิลปศาสตร์ • วิเทศศึกษา) • สวนดุสิต |
| มหาวิทยาลัยราชภัฏ | เชียงใหม่ • นครราชสีมา •
 บ้านสมเด็จเจ้าพระยา • บุรีรัมย์ • มหาสารคาม • สวนสุนันทา • สุราษฎร์ธานี • สุรินทร์ • อุดรธานี • เลย |
| มหาวิทยาลัย  เทคโนโลยีราชมงคล | ตะวันออก (มนุษยศาสตร์และสังคมศาสตร์) • ตะวันออก (ศิลปศาสตร์) • ธัญบุรี • รัตนโกสินทร์ • ล้านนา • ศรีวิชัย • อีสาน |
| สถาบันอุดมศึกษาเอกชน | กรุงเทพ • เกริก • เกษมบัณฑิต • คริสเตียน • เซนต์จอห์น • ตาปี • ธุรกิจบัณฑิตย์ • บัณฑิตเอเซีย • รังสิต • ศรีปทุม • แสตมฟอร์ด • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อีสเทิร์นเอเชีย |
| รายชื่อ • หมวดหมู่ • โครงการ • สถานีย่อย |

| * ด
* ค
* ก
มหาวิทยาลัยเกษตรศาสตร์ |
| --- |
| สัญลักษณ์ | เพลงพระราชนิพนธ์ เกษตรศาสตร์ · ต้นนนทรี · พระพิรุณทรงนาค · สีเขียว |  |
| วิทยาเขต | บางเขน · กำแพงแสน · เฉลิมพระเกียรติ จังหวัดสกลนคร · ศรีราชา · สุพรรณบุรี (โครงการ) |
| บางเขน | เกษตร · บริหารธุรกิจ · ประมง · มนุษยศาสตร์ · วนศาสตร์ · วิทยาศาสตร์ · วิศวกรรมศาสตร์ · ศึกษาศาสตร์ · เศรษฐศาสตร์ · สถาปัตยกรรมศาสตร์ · สหวิทยาการจัดการและเทคโนโลยี · สังคมศาสตร์ · สัตวแพทยศาสตร์ · สิ่งแวดล้อม · อุตสาหกรรมเกษตร · เทคนิคการสัตวแพทย์ · แพทยศาสตร์ · พยาบาลศาสตร์ · วิทยาลัยบูรณาการศาสตร์ ·  บัณฑิตวิทยาลัย · วิทยาลัยนานาชาติ (โครงการ) |
| กำแพงแสน | เกษตร กำแพงแสน · วิศวกรรมศาสตร์ กำแพงแสน · วิทยาศาสตร์การกีฬา · ศิลปศาสตร์และวิทยาศาสตร์ · ศึกษาศาสตร์และพัฒนศาสตร์ · สัตวแพทยศาสตร์ · สิ่งแวดล้อม · ประมง · อุตสาหกรรมบริการ |
| เฉลิมพระเกียรติ | ศิลปศาสตร์และวิทยาการจัดการ · วิทยาศาสตร์และวิศวกรรมศาสตร์ · ทรัพยากรธรรมชาติและอุตสาหกรรมเกษตร  · สาธารณสุขศาสตร์ |
| ศรีราชา | วิทยาการจัดการ  · วิศวกรรมศาสตร์ศรีราชา · วิทยาศาสตร์ ศรีราชา · เศรษฐศาสตร์ ศรีราชา · พาณิชยนาวีนานาชาติ · ศูนย์นวัตกรรมการเกษตรบ่อทอง |
| สถาบันสมทบ | วิทยาลัยการชลประทาน · วิทยาลัยพยาบาลบรมราชชนนี นพรัตน์วชิระ |
| โรงพยาบาล | โรงพยาบาลมหาวิทยาลัยเกษตรศาสตร์ · โรงพยาบาลสัตว์บางเขน · โรงพยาบาลสัตว์หนองโพ · โรงพยาบาลสัตว์กำแพงแสน · โรงพยาบาลสัตว์หัวหิน · โรงพยาบาลสัตว์ ณ ทิพย์พิมาน · โรงพยาบาลเทคนิคสัตวแพทย์ |
| องค์กรนิสิต | องค์การนิสิต · สภาผู้แทนนิสิต · องค์การบริหาร องค์การนิสิต · ชมรมนิสิต · สโมสรนิสิต · ชุมนุมนิสิต · เคยูแบนด์ (วงดนตรี) |
| อื่น ๆ | วิทยาลัยแพทยศาสตร์พระมงกุฎเกล้า · สวนแสนปาล์ม · อุทยานแมลงเฉลิมพระเกียรติ พระบาทสมเด็จพระเจ้าอยู่หัว · พิพิธภัณฑ์มด · วิทยุ มก. · ร.ร.สาธิตเกษตร · ร.ร.สาธิตเกษตร กำแพงแสน · · ศูนย์ส่งเสริมและฝึกอบรมการเกษตรแห่งชาติ · สถานี​รับ​สัญญาณดาวเทียม​จุฬาภรณ์ · สโมสรฟุตบอลมหาวิทยาลัยเกษตรศาสตร์ · ศูนย์วิทยบริการมหาวิทยาลัยเกษตรศาสตร์ จังหวัดกระบี่ · ศูนย์วิจัยและพัฒนาอาชีพแก่เกษตรกร จังหวัดลพบุรี · รายนามบุคคลจากมหาวิทยาลัยเกษตรศาสตร์ · การจัดอันดับของมหาวิทยาลัยเกษตรศาสตร์ · สถานีมหาวิทยาลัยเกษตรศาสตร์ |
| หมวดหมู่ • โครงการ • สถานีย่อย |

| * ด
* ค
* ก
รายชื่อโรงเรียนท่องเที่ยวและบริการในประเทศไทย ไทย |
| --- |
| สถาบันอุดมศึกษาของรัฐ | นครพนม • มหาสารคาม • รามคำแหง |
| สถาบันอุดมศึกษา  ในกำกับของรัฐ | เกษตรศาสตร์ (มนุษยศาตร์) • เกษตรศาสตร์ (อุตสาหกรรมบริการ) • เกษตรศาสตร์ (วิทยาการจัดการ) • เกษตรศาสตร์ (ศิลปศาสตร์และวิทยาการจัดการ) • เกษตรศาสตร์ (สหวิทยาการจัดการและเทคโนโลยี) • ขอนแก่น (บริหารธุรกิจและการบัญชี) • ขอนแก่น (นานาชาติ) • ขอนแก่น (สหวิทยาการ) • เชียงใหม่ • แม่ฟ้าหลวง • มหิดล • บูรพา  • ศรีนครินทรวิโรฒ • สงขลานครินทร์ • ศิลปากร • สวนดุสิต |
| มหาวิทยาลัย  เทคโนโลยีราชมงคล | รัตนโกสินทร์ • ศรีวิชัย |
| สถาบันอุดมศึกษาเอกชน | รังสิต • ศรีปทุม |
| รายชื่อ • หมวดหมู่ • โครงการ • สถานีย่อย |